

9. melléklet az előterjesztéshez

	
Budapest Főváros Önkormányzat Közgyűlésének
.…./2015. (…….) önkormányzati rendelete
Budapest Főváros Önkormányzata 2015. évi összevont költségvetéséről

Budapest Főváros Önkormányzat Közgyűlése az államháztartásról szóló 2011. évi CXCV. törvény 23. § (1) bekezdésében kapott felhatalmazás alapján, és az Alaptörvény 32. cikk (1) bekezdés f) pontjában és a Magyarország helyi önkormányzatairól szóló 2011. CLXXXIX. 111 §-ában meghatározott feladatkörében eljárva a következőket rendeli el:

ELSŐ RÉSZ

A fővárosi önkormányzati ágazati költségvetési szervek és a Főpolgármesteri Hivatal 
(a továbbiakban: fővárosi önkormányzati költségvetési szervek), valamint az önkormányzati kör 2015. évi költségvetése 
kiadásainak és bevételeinek főösszege,
a hiány mértéke és finanszírozásának módja, címrendje

1. § 

(1) Budapest Főváros Önkormányzata összevont 2015. évi költségvetése 

	költségvetési bevételeit 
	244.852.417
	ezer Ft-ban,

	költségvetési kiadásait
	323.943.582
	ezer Ft-ban,

	költségvetési bevételek és költségvetési kiadások egyenlegét
	
-79.091.165
	
ezer Ft-ban

	állapítja meg.
	
	



       Budapest Főváros Önkormányzata összevont 2015. évi költségvetése
	bevételi főösszegét
	323.943.582
	ezer Ft-ban,

	kiadási főösszegét
	323.943.582
	ezer Ft-ban


       állapítja meg.

	(2) 
	Az 1. § (1) bekezdés szerinti -79.091.165 ezer Ft összegű költségvetési bevételek és költségvetési kiadások egyenlegéből, mely teljes egészében a Fővárosi Önkormányzat költségvetési egyenlege:

	

	a)
	4.620.027 ezer Ft összeget az előző évek maradványának igénybevételével finanszíroz, 

	
	b)
	12.079.170 ezer Ft összeget a 2015-ben lehívni tervezett hitelszerződések alapján finanszíroz;

	
	c)
	24.000.000 ezer Ft összeget forgatási célú belföldi értékpapírok bevételeiből finanszíroz;

	
	d)
	38.391.968 ezer Ft összeget a betétek megszűntetéséből finanszíroz.



	(3) 
	Az (1) bekezdés szerinti bevételi főösszeg kiemelt előirányzatonkénti és főbb rovatonkénti összegeit az 1. melléklet szerint határozza meg.



	(4) 
	Az (1) bekezdés szerinti bevételi főösszeg megbontását intézményi, főpolgármesteri hivatali és önkormányzati körön belül kötelezően ellátott, önként vállalt és államigazgatási feladatokra az 1/a. melléklet tartalmazza.



	(5) 
	Az (1) bekezdés szerinti kiadási főösszeg kiemelt előirányzatonkénti és főbb rovatonkénti összegeit a 2. melléklet szerint határozza meg.



	(6) 
	Az (1) bekezdés szerinti kiadási főösszeg megbontását intézményi, főpolgármesteri hivatali és önkormányzati körön belül kötelezően ellátott, önként vállalt és államigazgatási feladatokra a 2/a. melléklet tartalmazza.



	(7) 
	Az (1) bekezdés szerinti bevételi főösszegen belül az államháztartáson belülről érkező egyéb működési célú támogatásokat és az államháztartáson kívülről átvett egyéb működési célú pénzeszközöket az 1/b. melléklet tartalmazza. A felhalmozási célú önkormányzati támogatásokat, valamint az államháztartáson belülről érkező egyéb felhalmozási célú támogatásokat és az államháztartáson kívülről átvett egyéb felhalmozási célú támogatásokat az 1/c. melléklet, a működési és felhalmozási célú visszatérítendő támogatásokat, kölcsönök visszatérülését államháztartáson belülről és kívülről az 1/d. melléklet, a működés általános és ágazati feladatainak állami támogatásait az 1/e. melléklet tartalmazza.




1. A költségvetés címrendje, kiadási, bevételi előirányzatok, létszám

2. §

	(1) 
	A költségvetés a bevételeket és a kiadásokat fővárosi önkormányzati költségvetési szervek  és a Fővárosi Önkormányzat szerinti tagolásban elkülönítetten tartalmazza a (2) – (8) bekezdés szerint.



	(2) 
	A költségvetés címrendjét - címkódonként a 2015. évi tervezett előirányzatokkal - a 3. melléklet tartalmazza.
A költségvetés címrendje 6 jegyű számból áll:

	
	a)
	a Budapest Főváros Önkormányzat irányítása alá tartozó fővárosi önkormányzati költségvetési szervek (intézmények) az 100100-580200 címeken szerepelnek, ágazatonként. A gazdasági szervezettel rendelkező költségvetési szervek címszáma 6 jegyű, az 1-4. számjegy az intézmény címkódja, az 5. számjegy „0”, a 6. számjegy a feladat jellegének (1- kötelező feladat, 2- önként vállalt feladat, 3- államigazgatási feladat) sorszáma.
A gazdasági szervezettel nem rendelkező költségvetési szervek címszáma szintén 6 jegyű, az 1-4. számjegy megegyezik annak a gazdasági szervezettel rendelkező költségvetési szervnek a címkódjával, amelyhez alapító okirat szerint tartozik, az 5. számjegy sorszám, a 6. számjegy a feladat jellegének sorszámát tartalmazza (1- kötelező feladat, 2- önként vállalt feladat, 3- államigazgatási feladat).

	
	b)
	a Főpolgármesteri Hivatal (700000 címek) és a Fővárosi Önkormányzat (800000-900000 címek) címrendjének 6 számjegyéből az 1-4. számjegy a címkód, az 5. számjegy „0”, a 6. számjegy a feladat jellegének sorszáma (1- kötelező feladat, 2- önként vállalt feladat, 3- államigazgatási feladat).



	(3) 
	A költségvetésben megtervezett beruházások, felújítások és projektek Európai Uniós támogatással megvalósuló bevételeit és kiadásait a 3/b. és 3/c. mellékletben részletezettek tartalmazzák.



	(4) 
	A költségvetés címrendjét – a címkódokkal és megnevezésekkel - a 3/d. melléklet tartalmazza.



	(5) 
	Az 1. § (1) bekezdésében megállapított kiadási főösszeg címenkénti és címeken belül előirányzat-csoportonkénti összegeit a 3. melléklet 1-37. sorai tartalmazzák.



	(6) 
	Az egyes címekhez kapcsolódó költségvetési létszámkeretet, amely a költségvetési engedélyezett létszámkeretet jelenti, a 3. melléklet 66. sora tartalmazza. Ebből a fővárosi önkormányzati költségvetési szervek által foglalkoztatott közfoglalkoztatottak létszámát a 3. melléklet 68. sora, a közfoglalkoztatottak nélküli létszámkeretet a 3. melléklet 67. sora tartalmazza.



	(7) 
	Az 1. § (1) bekezdésében megállapított bevételi főösszeg címenkénti és címeken belül előirányzat-csoportonkénti összegeit a 3. melléklet 38-65. sorai tartalmazzák.



	(8) 
	A Fővárosi Önkormányzat címein belül tervezett 2015. évi adósságszolgálatot a felvett hitelek szerinti csoportosításban a 3/a. melléklet tartalmazza. 



	(9) 
	Kiemelt kiadási előirányzatok: személyi juttatások, munkaadókat terhelő járulékok és szociális hozzájárulási adó, dologi kiadások, ellátottak pénzbeli juttatásai, egyéb működési célú kiadások, beruházások, felújítások, egyéb felhalmozási célú kiadások, finanszírozási kiadások.



	(10) 
	Kiemelt bevételi előirányzatok: működési célú támogatások államháztartáson belülről, felhalmozási célú támogatások államháztartáson belülről, közhatalmi bevételek, működési bevételek, felhalmozási bevételek, működési célú átvett pénzeszközök, felhalmozási célú átvett pénzeszközök, finanszírozási bevételek.






2. Budapest Főváros Önkormányzata 2015. évi felújítási előirányzatai önkormányzati, és a fővárosi önkormányzati költségvetési szervi körben

3. §

	(1) 
	A 4. melléklet „A” része tartalmazza címkódonkénti és feladatonkénti bontásban az önkormányzati felújítások tervezett kiadásait.



	(2) 
	A 4. melléklet „B” része tartalmazza a fővárosi önkormányzati költségvetési szervek címein belül, feladatonkénti bontásban a céljelleggel támogatott intézményi és a hivatali felújítások tervezett kiadásait.



	(3) 
	A 4. melléklet „C” része tartalmazza a „840900 Évközi indítású önkormányzati felújítások” és a „740500 Évközi indítású hivatali felújítások” címeken, feladatonkénti bontásban a felújítások tervezett kiadásait.



	(4) 

	A 4. melléklet „D” része tartalmazza – az 10000-50000-es címkód-csoportonként összesítve - a fővárosi önkormányzati költségvetési szervek saját hatáskörben megvalósuló intézményi felújításainak tervezett kiadásait, valamint a 70000-es címeken tervezett hivatali intézményi felújítások, továbbá a 80000-es címeken tervezett intézményi felújítások kiadásait és további felhalmozási kiadásokat.



	(5) 
	A 4/a. melléklet tartalmazza a 100100-580200 címeken a fővárosi önkormányzati költségvetési szervek saját hatáskörben megvalósuló intézményi felújításainak tervezett kiadásait, címkódonként és feladatonkénti bontásban. 




3. Budapest Főváros Önkormányzata 2015. évi beruházási előirányzatai önkormányzati, és fővárosi önkormányzati költségvetési szervi körben

4. § 

	(1) 
	Az 5. melléklet „A” része tartalmazza a „840301 Önkormányzati beruházások’ és a „840302 Önkormányzati beruházások” címeken tervezett kiadásokat és a külön önálló címkódokon megtervezett önkormányzati beruházási és további felhalmozási kiadásokat, feladatonkénti bontásban. 



	(2) 
	Az 5. melléklet „B” része tartalmazza a fővárosi önkormányzati költségvetési szervek címein belül, feladatonkénti bontásban a céljelleggel támogatott intézményi és a hivatali beruházások tervezett kiadásait. 



	(3) 
	Az 5. melléklet „C” része tartalmazza a „840701 Évközi indítású önkormányzati beruházások” és a „840702 Évközi indítású önkormányzati beruházások” címen, valamint a „740401 Évközi indítású hivatali beruházások” és „740402 Évközi indítású hivatali beruházások” címeken, feladatonkénti bontásban a beruházások tervezett kiadásait.




	(4) 
	Az 5. melléklet „D” része tartalmazza 10000-50000 címkód csoportonként összesítve a fővárosi önkormányzati költségvetési szervek saját hatáskörben megvalósuló intézményi beruházásainak tervezett kiadásait, valamint a 70000-es címeken tervezett hivatali intézményi beruházások, továbbá a 80000-es címeken tervezett intézményi beruházások kiadásait és további felhalmozási kiadásokat.



	(5) 
	A 5/a. melléklet tartalmazza a 100100-580200 címeken a fővárosi önkormányzati költségvetési szervek saját hatáskörben megvalósuló intézményi beruházásainak tervezett kiadásait, címkódonként és feladatonkénti bontásban. 



4. Budapest Főváros Önkormányzata költségvetési tartalék előirányzatai

5. §

	(1) 
	Az 1. § (1) bekezdésében jóváhagyott kiadásokból a tartalékok összege 14.122.924 ezer Ft.

	
	A céltartalékok előirányzatait célonként a 3. melléklet a 910000-930001 címeken tartalmazza. 



	(2) 
	Az 1. § (1) bekezdésben jóváhagyott kiadásokból az általános tartalék 10.000.000 ezer Ft, mely az év közben felmerülő, előre nem látható kiadásokra, közgyűlési döntést követően biztosít fedezetet. Amennyiben az általános tartalékból finanszírozott kiadásra utólag fedezet érkezik, akkor azt vissza kell pótolni a forrás megérkezésekor.



	(3) 
	A 2015. évi költségvetésben megtervezett tartalékok felhasználására - előzetes főpolgármesteri engedély alapján - a megfelelő kiadási előirányzatra történő átcsoportosítására – figyelemmel a 19-23. §-okban foglaltakra is – 2015. december 31.-éig van lehetőség. Ezt követően a tartalékok felhasználására a 2016. évi átmeneti finanszírozásról és költségvetési gazdálkodásról szóló rendelet szabályozása szerint kerülhet sor.



5. A költségvetési évet követő kötelezettségek

6. §

	(1) 
	A költségvetési év és az azt követő év(ek) tételesen felsorolt kötelezettségeit felújítások esetén a 4. melléklet, beruházások esetén az 5. melléklet tartalmazza a feladatok éves jóváhagyott ütemeinek megfelelően.



	(2) 
	A költségvetési évet és az azt követő éveket terhelő adósságszolgálati kötelezettséget a 3/a. melléklet tartalmazza.






MÁSODIK RÉSZ

Budapest Főváros Önkormányzata
2015. évi költségvetése végrehajtásának szabályai


I. Fejezet 
Az önkormányzati körre vonatkozó általános szabályok


6. A költségvetéssel és a zárszámadással egyidejű tájékoztatási kötelezettségek

7. §

	(1) 
	A költségvetés és a zárszámadás előterjesztésekor az alábbi mérlegeket és kimutatásokat kell benyújtani a Fővárosi Közgyűlés részére tájékoztató jelleggel, szöveges indoklással együtt az alábbi tartalommal:

	
	a)
	a költségvetés előterjesztésekor:

	
	aa)
	a Fővárosi Önkormányzat költségvetési mérlegét közgazdasági tagolásban, előirányzat felhasználási tervét,

	
	ab)
	a többéves kihatással járó döntések számszerűsítését évenkénti bontásban, valamint összesítve,

	
	ac)
	a közvetett támogatásokat – így különösen adóelengedéseket, adókedvezményeket,

	
	ad)
	a költségvetési évet követő három év tervezett előirányzatainak keretszámait főbb csoportokban és a tervszámoktól történő esetleges eltérés indokait;

	
	b)
	a zárszámadás előterjesztésekor:

	
	ba)
	az a) pont szerinti mérlegeket, kimutatásokat, azzal, hogy az előirányzat felhasználási terven a pénzeszközök változásának bemutatását kell érteni,

	
	bb)
	a Fővárosi Önkormányzat adósság állományát lejárat, az adósságot keletkeztető ügyletek, bel- és külföldi irányú kötelezettségek szerinti bontásban,

	
	bc)
	a Fővárosi Önkormányzat vagyonkimutatását,

	
	bd)
	a Fővárosi Önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását.



	(2) 
	A költségvetéshez, valamint a zárszámadáshoz az (1) bekezdés ac) pontjában szereplő közvetett támogatásokat az alábbi részletezettséggel kell bemutatni:

	
	a)
	ellátottak térítési díjának, illetve kártérítésének méltányossági alapon történő elengedésének összege,

	
	b)
	lakosság részére lakásépítéshez, lakásfelújításhoz nyújtott kölcsönök elengedésének összege,

	
	c)
	helyi adónál biztosított kedvezmény, mentesség összege adónemenként,

	
	d)
	helyiségek, eszközök hasznosításából származó bevételből nyújtott kedvezmény, mentesség összege,

	
	e)
	egyéb nyújtott kedvezmény, vagy kölcsön elengedésének összege.




7. Céljellegű és szabad felhasználású bevételek felhasználási szabályai

8. §

	(1) 
	Az előirányzatok a Magyarország 2015. évi központi költségvetéséről szóló 2014. évi C. törvény (továbbiakban: költségvetési törvény) 36. § (1) bekezdése alapján megállapított állami támogatások közül :

	
	színházi támogatás az 810801, 811701, 812001, 812101, 812201, 812501, 812801, 814401, 814501, 814601, 814701, 814801 címeken összesen 
	


3.212.800
	


ezer Ft.



	(2) 
	Az egyes címeken tervezett bevételekből és az ezekhez kapcsolódó többletbevételből céljellegű bevétel:

	
	a)
	a „850301 Iparűzési adó” címen tervezett 106.835.000 ezer Ft bevételből 8.340.000 ezer Ft, amelyet a fővárosi közösségi közlekedés finanszírozására kell fordítani;

	
	b)
	a "850401 Idegenforgalmi adó" címen tervezett 77.000 ezer Ft-ból 7.000 ezer Ft adóbevétel a forrásmegosztási rendeletben rögzített szabályozás szerint a kerületi önkormányzatokat megillető 49%-a, azaz 3.430 ezer Ft, mely a „840801 Idegenforgalmi bevételekből kerületeknek átadás” cím előirányzatának a fedezete;

	
	c)
	az idegenforgalmi adóbevételből összesen 280 ezer Ft, amelyet a fővárosi közösségi közlekedés finanszírozására kell fordítani;

	
	d)
	a helyi adókhoz kapcsolódóan kiszabott késedelmi pótlékból és bírságból származó 1.000.000 ezer Ft-ból a „850601 Egyéb közhatalmi bevételek” címen tervezett Fővárost megillető 510.000 ezer Ft bevételből összesen 40.000 ezer Ft, amelyet a fővárosi közösségi közlekedés finanszírozására kell fordítani;

	
	e)
	az idegenforgalmi adóbevételnek a forrásmegosztási rendeletben rögzített összegét meghaladó többletbevételből a kerületi önkormányzatokat megillető 49 %-os hányada;

	
	f)
	az iparűzési adóbevételnek, az idegenforgalmi adóbevételnek, továbbá a helyi adókhoz kapcsolódóan kiszabott késedelmi pótlékból és bírságból származó bevételnek a forrásmegosztási rendeletben rögzített összegét meghaladó többletbevétel 4%-pontja, amelyet a fővárosi közösségi közlekedés finanszírozására kell fordítani;

	
	g)
	a központi költségvetésből az idegenforgalmi adó differenciált kiegészítése címen, a turisztikai tevékenység támogatására kapott 433 ezer Ft, amely a „810601 Budapesti Fesztivál- és Turisztikai Központ Nonprofit Kft.” címen tervezett turisztikai feladatok fedezetének egy része.






	(3) 
	Az önkormányzati tulajdonba tartozó ingatlanok (ideértve a korlátozottan forgalomképes törzsvagyonba tartozó, testületi döntéssel onnan kivont és értékesítésre kijelölt ingatlanokat is) értékesítéséből származó bevételek az önkormányzat saját bevételből tervezett beruházási kiadásainak a fedezetét képezik. Az év közben testületi döntéssel értékesítésre kijelölt ingatlanok (mind az üzleti vagyon, mind a korlátozottan forgalomképes) bevételeinek tervbevételére csak abban az esetben lehet javaslatot tenni, ha a költségvetésben eredetileg tervezett ingatlanértékesítés már megvalósult. A többletbevétel tervbevétele kizárólag a középtávú fejlesztési tervben, a későbbi években tervezett beruházások fedezetére, a „840701 Évközi indítású önkormányzati beruházások” cím „Fejlesztések átütemezésének tartaléka” feladat egyidejű megemelésével történhet. 



	(4) 
	A külső forrásokkal megvalósuló projektek esetében, a támogatói döntést követően - a Fővárosi Közgyűlés támogatási szerződés megkötéséről szóló döntésével egyidejűleg -  kell a bevételi előirányzatokat megtervezni.



	(5) 
	A Főgáz részvényeladásból származó, nyitó költségvetésben útfelújítások fedezetéül tervbe vett 2,033 milliárd Ft visszapótlása érdekében a célhoz nem kötött, szabad felhasználású felhalmozási bevételeket a visszapótlásig más feladatra igénybe venni nem lehet.



8. A Vagyongazdálkodási Keret felhasználási szabályai

9. §

	(1) 

	A Vagyongazdálkodási keret az alábbi célokra fordítható:

	
	a)
	a Fővárosi Önkormányzat üzleti vagyonának gyarapítására, ingatlan vásárlásra 

	
	b)
	az önkormányzati portfolió gyarapítására, annak kezelésével, értékelésével, értékesítésével kapcsolatos kiadásokra,

	
	c)
	a Fővárosi Önkormányzat tulajdonában lévő ingatlanok hasznosítása, üzemeltetése során felmerülő, ahhoz közvetlenül kapcsolódó költségekre (közvetlen hasznosításhoz kapcsolódó szabályozási terv készítésének költsége, pályáztatási költségek, stb.).



	(2) 
	A Vagyongazdálkodási keret terhére Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X. 30.) Főv. Kgy. rendelet hatálya alá tartozó önkormányzati beruházáshoz kapcsolódó vagyonszerzés nem finanszírozható.






9. Beruházások, felújítások általános szabályai 

10. §

	(1) 
	A beruházásokra, illetve felújításokra vonatkozó szerződésekben előleg fizetésére a jogszabályi előírások figyelembevételével, illetve a közpénzek ésszerű és hatékony felhasználása érdekében, a hatékony és felelős gazdálkodás elvét, valamint az önkormányzat likviditási tervét szem előtt tartva vállalható kötelezettség.



	(2) 
	A szerződést írásban kell megkötni figyelemmel a közbeszerzési jogszabályi előírásokra, követelményekre.



	(3) 
	A beruházásokhoz és felújításokhoz kapcsolódóan a költségvetési rendelet végrehajtása során Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X. 30.) Főv. Kgy. rendelet tartalma szerint kell eljárni.



	(4) 
	A 840700-es és 740400-es címekről kifizetés nem teljesíthető, az átcsoportosításnál e rendelet 20. § (7) bekezdésében foglaltak szerint kell eljárni. 



	(5) 
	A 840900-es és 740500-es címekről kifizetés nem teljesíthető, az átcsoportosításnál e rendelet 20. § (8) bekezdésében foglaltak szerint kell eljárni.




II. Fejezet

A fővárosi önkormányzati költségvetési szervekre vonatkozó általános rendelkezések

10. Általános szabályok

11. §

	(1) 
	Költségvetési alapokmányaikat a fővárosi önkormányzati ágazati költségvetési szerveknek e rendelet 3. mellékletében a 100100–580200 címeken meghatározott összegekkel, a Főpolgármesteri Hivatalnak e rendelet 3. mellékletének "700000 Főpolgármesteri Hivatali feladatok összesen" oszlopában meghatározott összegekkel kell összeállítaniuk.



	(2) 
	A Közgyűlés felhatalmazza a fővárosi önkormányzati költségvetési szerveket a költségvetésben előírt bevételek beszedésére és a jóváhagyott kiadások teljesítésére, azzal a kitétellel, hogy a tervezett bevételek elmaradása nem vonja automatikusan maga után az önkormányzati támogatás növekedését. A kiadási előirányzatok a tervezett bevételek időarányos teljesülése alapján teljesíthetők.






	(3) 
	A kiadások készpénzben történő teljesítésére az alábbi esetekben kerülhet sor, figyelemmel a költségvetési szervek pénzkezelési szabályzatában meghatározott összeghatárra, és a készpénzkímélő fizetési módok előnyben részesítésének követelményére:

	
	a)
	készlet, kis értékű tárgyi eszköz beszerzése,

	
	b)
	tartós tárgyi eszközök beszerzése indokolt esetben (a Főpolgármesteri Hivatalban a Főjegyző, az intézményekben az intézmény vezetőjének előzetes engedélye alapján),

	
	c)
	kiküldetési kiadások,

	
	d)
	reprezentációs kiadások,

	
	e)
	kisösszegű szolgáltatási kiadások,

	
	f)
	társadalom- és szociálpolitikai juttatások, ellátottak pénzbeli juttatásai,

	
	g)
	közfoglalkoztatottak juttatásai,

	
	h)
	munkavállalók nem rendszeres személyi juttatásai, amennyiben az érintett munkavállaló kérése alapján a költségvetési szerv pénzkezelési szabályzatában erre felhatalmazott személy a kifizetést engedélyezi,

	
	i)
	illetményelőleg kifizetése.



	(4) 
	A fővárosi önkormányzati költségvetési szervek a jóváhagyott előirányzatokon belül – beleértve a létszám keretet is – kötelesek gazdálkodni. A fel nem használt kiadási előirányzatot a költségvetési szerv irányítását ellátó szerv a maradvány elszámolás során felülvizsgálja.



	(5) 
	A fővárosi önkormányzati költségvetési szervek közhasznú, vagy kiemelten közhasznú alapítványt, valamint civil szervezetet nem támogathatnak. 



	(6) 
	A fővárosi önkormányzati költségvetési szervek jogi személyt, jogi személyiséggel nem rendelkező más szervezetet nem hozhatnak létre, abban tagsági, részesedési viszonyt nem szerezhetnek, és ahhoz nem csatlakozhatnak.



	(7) 
	A fővárosi önkormányzati költségvetési szervek munkavállalói önkéntes kölcsönös biztosító pénztárral szembeni tagdíjfizetési kötelezettségét – szerződés alapján, munkáltatói tagként – egészében vagy részben átvállalhatja. A szerződések megkötéséhez önkormányzati többlettámogatás nem igényelhető.




11. Helyszíni bírságból származó bevételek átutalása

12. §

	A Fővárosi Önkormányzati Rendészeti Igazgatóság a helyszíni bírságból befolyt bevételt havonta, a tárgyhót követő hó 15-ig köteles átutalni a Fővárosi Önkormányzat pénzforgalmi számlájára. 



	



12. A maradvány elszámolás

13. §

	(1) 
	A fővárosi önkormányzati költségvetési szervek maradványát a Fővárosi Közgyűlés hagyja jóvá. A Fővárosi Közgyűlés dönt a szabad maradvány felosztásáról. 



	(2) 
	Az állami hozzájárulások, a felhasználási kötöttséggel járó egyes állami támogatások és támogatás értékű bevételek 2015. évi elszámolásához kapcsolódó befizetési kötelezettség teljesítése érdekében a fővárosi önkormányzati költségvetési szervek részére maradványt terhelő befizetési kötelezettség írható elő.



	(3) 
	A ténylegesen befolyt idegenforgalmi bevételek kerületi önkormányzatokat megillető összegéről kerületek szerinti részletezésben a maradvány-elszámolás során el kell számolni.



	(4) 
	Az intézményi működési bevételek közül:
a) az áru- és készletértékesítés ellenértékéből, 
b) a szolgáltatások ellenértékéből,
c) a bérleti - és lízingdíjból,
d) az egyéb sajátos bevételekből
realizált, e rendelet 23. § (3) bekezdése szerint nem tervesített többletbevételek után a fővárosi önkormányzati költségvetési szerveket közgyűlési döntés alapján befizetési kötelezettség terhelheti. Az elvonás mértékéről a zárszámadási rendelet elfogadásával egyidőben dönt a Fővárosi Közgyűlés.






13. A szakmai alapfeladat keretében szellemi tevékenység végzésre külső személlyel, szervezettel történő szerződéskötés szabályai

14. §

	(1) 
	A fővárosi önkormányzati költségvetési szerveknél szakmai alapfeladat keretében szellemi tevékenység végzésére a munkaviszonyra irányuló egyéb jogviszonyban nem saját alkalmazottnak fizetendő egyéb juttatás előirányzata, illetve a dologi kiadások terhére – a (4) bekezdésben meghatározott kivétellel – szerződéssel, számla ellenében külső személy vagy szervezet igénybe vehető a közbeszerzési jogszabályok figyelembevételével.



	(2) 
	A szerződést írásban kell megkötni.



	(3) 

	Akkor köthető szerződés, ha

	
	a) 
	azt jogszabály nem zárja ki,

	
	b) 
	a szerződés megkötése a közfeladatok ellátásához feltétlenül szükséges, és

	
	c) 
	a fővárosi önkormányzati költségvetési szerv az adott feladat ellátásához megfelelő szakértelemmel, szakképzettséggel és gyakorlattal, vagy egyéb megfelelő sajátos szakmai adottságokkal, képességekkel rendelkező személyt a megrendelő nem foglalkoztat, vagy a szerződés tárgyát képező szolgáltatás egyedi, időszakos, vagy időben rendszertelenül ellátandó feladat.



	(4) 
	Jogszabályban vagy a fővárosi önkormányzati költségvetési szerv szervezeti és működési szabályzatában meghatározott vezetői feladat ellátására szerződés külső személlyel nem köthető.



	(5) 
	A külső személlyel, szervezettel ellátandó feladat részletes feltételeit, az ellátható feladatokat a fővárosi önkormányzati költségvetési szerv vonatkozó szabályzatai alapján a szerződésben határozzák meg.



	(6) 
	 A szerződésnek tartalmaznia kell:
a) az ellátandó feladatot,
b) a díjazás mértékét,
c) részletes utalást arra, hogy a (3) bekezdés c) pontjában meghatározott feltételek közül melyek állnak fenn,
d) a szerződés időtartamát,
e) a szervezettel kötendő szerződés esetén azt, hogy a szervezet részéről személy szerint ki(k) köteles(ek) a feladat ellátására, továbbá
f) a teljesítés igazolására felhatalmazott személy megnevezését,
g) a szerződés jellegétől függően szerződést biztosító mellékkötelezettség kikötését.



	(7) 
	Az (1)-(6) bekezdésekben foglaltak végrehajtásáról az elemi költségvetés részletezése szerint az éves beszámoló keretében szöveges és számszaki tájékoztatást kell adni.




14. Illetményalap meghatározása és a jutalmazás szabályai 

15. § 

	(1) 
	A Fővárosi Közgyűlés a Főpolgármesteri Hivatalban és Fővárosi Önkormányzati Rendészeti Igazgatóságánál dolgozó köztisztviselők illetmény alapját a közszolgálati tisztviselőkről szóló törvénnyel összefüggő átmeneti, módosuló és hatályát vesztő szabályokról, valamint egyes kapcsolódó törvények módosításáról szóló 2012. évi V. törvény 38. §-a alapján, 2015. január 1. napjától 40.700 forintban állapítja meg.



	(2) 

	a) 
	Az önkormányzat, illetve a hivatali szervezet vezetője a közszolgálati feladatát kiemelkedően teljesítő, illetve feladatát hosszabb időn át eredményesen végző köztisztviselőt teljesítmény értékelése alapján jutalomban részesítheti.

	
	b) 
	A hivatali szervezet vezetője rendkívüli, célhoz kötött feladatot állapíthat meg a köztisztviselő részére (célfeladat), melynek eredményes végrehajtásáért céljuttatást határoz meg.



	(3) 
	A Főpolgármesteri Hivatalnál és a Fővárosi Önkormányzati Rendészeti Igazgatóságánál dolgozók részére 2015. évben tervezhető jutalom mértéke az eredeti rendszeres személyi juttatások előirányzatának legfeljebb 8 %-a. Az előző évi személyi juttatások maradványából, annak jóváhagyását követően, valamint a személyi juttatások előirányzatának évközi megtakarításából a tárgyévben történhet jutalmazás célú kifizetés.



	(4) 
	A Főpolgármesteri Hivatalban és a Fővárosi Önkormányzati Rendészeti Igazgatóságnál dolgozó köztisztviselőket megillető illetménykiegészítés mértéke 2015. évben:

	
	a) 
	felsőfokú iskolai végzettség esetén az alapilletmény 40%-a,

	
	b) 
	középiskolai végzettség esetén az alapilletménye 20%-a.






III. Fejezet

A fővárosi önkormányzati költségvetési szervekre vonatkozó egyedi szabályok 

15. A gazdálkodási feladatok szolgáltatásként történő megrendelése, illetve más költségvetési szervvel történő ellátása

16. §

	(1) 

	A gazdasági szervezettel rendelkező költségvetési szerv a működtetéssel, a használatában lévő vagyon használatával, védelmével kapcsolatos feladatait saját gazdasági szervezetével, valamint részben vásárolt, az irányító szerv által engedélyezett szolgáltatással (a továbbiakban: vásárolt szolgáltatás), vagy más költségvetési szervvel is elláthatja. 



	(2) 
	Az (1) bekezdésben részletezett saját létszám keretével ellátott  feladat akkor rendelhető meg szolgáltatásként, ha az dokumentáltan hatékonyabb, vagy gazdaságosabb forma a saját szervezettel való ellátásnál.



	(3) 
	A vásárolt szolgáltatás megrendelése az irányító szerv előzetes egyedi engedélyéhez kötött. A szerződés engedélyeztetésekor a fővárosi önkormányzati költségvetési szerv vezetőjének nyilatkoznia kell a (2) bekezdésben foglalt feltétel meglétéről, ezzel egyidejűleg kezdeményeznie kell az álláshelyek számának módosítását és a költségvetési előirányzatok rendezését.



	(4) 
	A feladat ellátásáért való felelősség a fővárosi önkormányzati költségvetési szerv részéről nem ruházható át.



	(5) 
	Amennyiben a feladat vásárolt szolgáltatás megrendelésével való elláttatása gazdaságtalan, úgy a felügyeleti szerv engedélyével kell gondoskodni az előirányzat és létszám visszarendezéséről. 



16. Szakmai pályázatok benyújtásának szabályai

17. §

	(1) 
	A fővárosi önkormányzati költségvetési szervek kizárólag a Fővárosi Közgyűlés előzetes jóváhagyásával (kötelezettségvállalásával) nyújthatnak be szakmai pályázatokat, amennyiben a pályázott feladat ellátása költségvetési többlettámogatást igényel. A szakmai pályázat benyújtása előzetes főpolgármesteri engedélyhez kötött, az engedély birtokában lehetséges közgyűlési előterjesztést benyújtani.



	(2) 
	A tárgyévi többlettámogatást nem igénylő pályázatok esetében a fővárosi önkormányzati költségvetési szervek a főpolgármester előzetes jóváhagyásával pályázhatnak. A főpolgármester előzetes jóváhagyásával tárgyévben megpályázott pályázat a következő években nem igényelhet többlettámogatást. A Fővárosi Közgyűlést a soron következő rendes ülésen a szakmailag illetékes ágazatnak a pályázatról tájékoztatni kell.



IV. Fejezet

A Főpolgármesteri Hivatalhoz kapcsolódó egyedi szabályok 

17. A főpolgármester tájékoztatási és közgyűlési döntésre való előkészítési kötelezettségei

18. §

	(1) 
	A főpolgármester a Közgyűlés rendes ülésén:

	
	a) 
	tételes írásbeli tájékoztatást köteles adni arról, hogy az Országgyűlés, a Kormány, illetve valamely költségvetési fejezet vagy elkülönített állami pénzalap milyen pótelőirányzatot biztosított a rendes ülést megelőző hónapban Budapest Főváros Önkormányzata és a fővárosi önkormányzati költségvetési szervek részére,

	

	b) 
	a rendelet 1. és 2. mellékleteinek megfelelő formában tájékoztatást köteles adni e rendelet 20-22. §-aiban és a 23. § (1)-(3) bekezdéseiben részletezett döntési, illetve előirányzat-módosítási hatáskörben hozott intézkedések előirányzat-csoportokat érintő hatásairól.



	(2) 
	A főpolgármester Budapest Főváros Önkormányzata és a fővárosi önkormányzati költségvetési szervek gazdálkodásának I. félévi helyzetéről 2015. szeptember 15-ig írásban tájékoztatja a Fővárosi Közgyűlés tagjait.



	(3) 

	A főpolgármester köteles a Fővárosi Közgyűlés elé terjeszteni a költségvetési rendelet módosítását:

	
	a) a)
	ha az Országgyűlés Budapest Főváros Önkormányzatát, a Főpolgármesteri Hivatalt a fővárosi önkormányzati költségvetési ágazati szerveket érintő előirányzat-zárolásról dönt, annak kihirdetését követően haladéktalanul,

	
	b) b)
	az Országgyűlés, a Kormány, illetve valamely központi költségvetési fejezet vagy elkülönített állami pénzalap részéről biztosított pótelőirányzat, az önkormányzati többletbevételek tervbevételére, a Közgyűlés költségvetést érintő döntéseinek a költségvetési rendeleten történő átvezetésére, egyéb, a feladat-végrehajtáshoz szükséges rendeletmódosítási javaslatok megtételére, a 2015. áprilisi, júniusi, szeptemberi, decemberi, valamint legkésőbb a költségvetési beszámoló irányító szervhez – külön jogszabályban meghatározott határidejéig, december 31-i hatállyal – történő megküldését megelőző rendes ülésre.

	
	c) 
	E rendelet 20-22. §-ai szerinti átruházott hatáskörben, és e rendelet 23. § (1)-(3) bekezdései szerinti fővárosi önkormányzati költségvetési szerv saját hatáskörben végrehajtott előirányzat-módosítások tervbevételére: minden költségvetési rendeletmódosítással egyidejűleg a költségvetési rendeletmódosítás lezárásáig meghozott döntésekre vonatkozóan, valamint a december 31-ig történő időszakra vonatkozóan legkésőbb a költségvetési beszámoló irányító szervhez – külön jogszabályban meghatározott határidejéig – történő megküldését megelőző rendes ülésen.



	(4) 
	A (3) bekezdés szerinti rendeletmódosítások során nem kell előterjeszteni a tájékoztató jellegű mellékleteket.



V. Fejezet

Az előirányzat-módosításokra vonatkozó szabályok

18. Előirányzat-módosítások közgyűlési hatáskörben

19. §

	(1) 
	Év közben a költségvetési rendeletben szereplő érvényes kiemelt kiadási előirányzatra beemelni kívánt többlet-előirányzatot igénylő, illetve egy meglévő kiemelt kiadási előirányzat terhére új és meglévő kiemelt kiadási előirányzatra irányuló módosítás, címeken belül és címek között előzetes főpolgármesteri engedélyhez kötött, figyelemmel e rendelet 20-23. §-aiban foglaltakra. 



	(2) 
	Az előirányzat-módosításra az előzetes engedély alapján a Fővárosi Közgyűlés döntését követően kerül sor.



	(3) 
	Az 50/1998. (XI.4.) Főv. Kgy. rendelet szerint a beruházási és felújítási feladatok felülvizsgálatát követően az adott feladat előirányzata szükség esetén módosítani kell. A módosítás a „840701 Évközi indítású önkormányzati beruházások” és „840702 Évközi indítású önkormányzati beruházások”, valamint a „840901 Évközi indítású önkormányzati felújítások” és „840902 Évközi indítású önkormányzati felújítások” címekről a „Fejlesztések átütemezésének tartaléka” feladat egyidejű megemelésével történik, mely biztosítja a következő év ütemének fedezetét. A módosítás a feladat összköltségét nem érintheti. 



19.  Előirányzat-módosítások főpolgármesteri hatáskörben

20. §

	(1) 
	Főpolgármesteri hatáskörben államháztartáson belüli és államháztartáson kívüli pénzeszköz és egyéb támogatás átvételéhez és átadásához kapcsolódóan a (2)-(10) bekezdések szerint történhet előirányzat-módosítás. Az előirányzat-módosítás nem irányulhat alapítványi forrás átvételére és átadására.



	(2) 
	A Fővárosi Önkormányzat 800000-es címein tervezett költségvetési kiadási előirányzatok tekintetében címen belül a kiemelt kiadási előirányzatok közötti, valamint a kiemelt kiadási előirányzatokon belül a 2. mellékletben szereplő előirányzati sorok közötti átcsoportosításokra a főpolgármester jogosult. Az érvényes engedélyokirattal rendelkező beruházási és felújítási feladatok tekintetében a (7) és (8) bekezdések az irányadók.



	(3) 
	A „930001 Általános tartalék” cím előirányzatának felhasználásáról a főpolgármester dönt a Közgyűlés soron következő rendes üléséig nem halasztható feladat miatti előirányzat-módosítás esetenként maximum 150 millió Ft erejéig, a Közgyűlés soron következő rendes ülésén történő tájékoztatási kötelezettséggel.




	(4) 
	Az alábbi címeken tervezett céltartalékok célok szerinti felhasználásáról a főpolgármester dönt:  

	
	a)
	„911802 Iskolakapun kívüli szabadidős tevékenység támogatása”,

	
	b)
	„916401 Budapesti Színházi Keret”,

	
	c)
	„917602 Céltartalék egyes önként vállalt kulturális feladatok ellátására”,

	
	d)
	„918202 Budapesti Sport Keret”,

	
	e)
	„918301 Önkormányzati feladatellátás tartaléka”,

	
	f)
	„912502 Kulturális és előadó-művészeti tartalék”,

	
	g)
	„886301 Bizottsági és tanácsnoki tartalék keret”.

	
	A céltartalékok felhasználása előzetes főpolgármesteri engedélyhez kötött. Az előirányzat-módosítások végrehajtásáról a főpolgármester dönt.



	(5) 
	A „912102 Főpolgármesteri keret céltartaléka” és a „916701 Vis maior tartalék” cím előirányzatának felhasználásáról a főpolgármester dönt. 
A 916701 Vis maior tartalék keretből támogatás igényelhető az önkormányzati tulajdonban, valamint önkormányzati ingyenes használatban lévő építményt sújtó, előre nem látható természeti vagy más – az önkormányzat kötelező feladat-ellátását, illetőleg a helyi közlekedés biztonságát veszélyeztető – károkból adódó többletkiadások részbeni vagy teljes támogatására, a biztosításból vagy egyéb módon (pl.: decentralizált vis maior keretből) megtérülő károk figyelembevételével.
A támogatást az 100100-580200 címeken szereplő fővárosi önkormányzati költségvetési szervek igényelhetik, a külön utasításban meghatározottak szerint.
Az előirányzat felhasználása során figyelemmel kell lenni arra, hogy időarányosan az évből hátra lévő időszakban az egy negyedévre jutó keret +,- 5%-os eltéréssel (20-30%) rendelkezésre álljon.



	(6) 
	A (4) és (5) bekezdések szerinti főpolgármesteri döntés további támogatási igényt nem eredményező átcsoportosításra korlátozódik, valamint nem irányulhat a céltartalékok közötti átcsoportosításra.






	(7) 
	A főpolgármester gyakorolja a  „840701 Évközi indítású önkormányzati beruházások” és  „840702 Évközi indítású önkormányzati beruházások” címeken, valamint a  „740401 Évközi indítású hivatali beruházások” és  „740402 Évközi indítású hivatali beruházások” címeken tervezett előirányzatokból a „840301 Önkormányzati beruházások” és „840302 Önkormányzati beruházások” címekre, a „740301 Hivatali beruházások” és „740302 Hivatali beruházások” címekre, valamint a céljelleggel támogatott intézményi beruházások esetén az érintett fővárosi önkormányzati költségvetési szervi címekre történő átcsoportosítás jogát az 5. mellékletben jóváhagyott összegek erejéig a beruházási célokmány, engedélyokirat, a pénzeszköz átadás-átvételi megállapodás, hatályba lépését követően az alábbiak szerint:

	
	a)
	Célokmány jóváhagyását követően az előkészítés költsége csoportosítható át.

	
	b)
	Beruházás engedélyokiratának kiadását követően, továbbá a módosított engedélyokirat alapján 840700 és 740400 címeken szereplő feladatok előirányzatai kerülhetnek átcsoportosításra.

	
	c)
	Az önkormányzati beruházások, valamint a céljelleggel támogatott intézményi és hivatali beruházások esetében a beruházásokhoz kapcsolódó nem aktiválható tételek dologi kiadási előirányzatra történő átcsoportosítása a 840700, 740400, 840300, 740300 címeken, valamint az érintett fővárosi önkormányzati költségvetési szervek címein, kizárólag címen belül főpolgármesteri hatáskörben történik.



	(8) 

	A főpolgármester gyakorolja a „840901 Évközi indítású önkormányzati felújítások” és  „840902 Évközi indítású önkormányzati felújítások” címeken, valamint a  „740501 Évközi indítású hivatali felújítások” és  „740502 Évközi indítású hivatali felújítások” címeken tervezett előirányzatokból az önkormányzati felújítások esetén a „840401 Önkormányzati felújítások” és „840402 Önkormányzati felújítások”, valamint az érintett önkormányzati címekre, a céljelleggel támogatott intézményi és hivatali felújítások esetén a „740601 Hivatali felújítások” és „740602 Hivatali felújítások”, valamint az érintett fővárosi önkormányzati költségvetési szervi és hivatali címekre történő átcsoportosítás jogát az 4. mellékletben jóváhagyott összegek erejéig a felújítási célokmány, engedélyokirat, a pénzeszköz átadás-átvételi megállapodás, hatályba lépését követően az alábbiak szerint:

	
	a)
	Célokmány jóváhagyását követően az előkészítés költsége csoportosítható át.

	

	b)
	A felújítás engedélyokiratának kiadását követően, továbbá a módosított engedélyokirat alapján 840900 és 740500 címeken szereplő feladatok előirányzatai kerülhetnek átcsoportosításra.

	


	c)
	[bookmark: _GoBack]Az önkormányzati felújítások, valamint a céljelleggel támogatott intézményi és hivatali felújítások esetében a felújításokhoz kapcsolódó nem aktiválható tételek dologi kiadási előirányzatra történő átcsoportosítása a 840900, 740500, 840400, 740600 címeken, valamint az érintett fővárosi önkormányzati költségvetési szervek címein, kizárólag címen belül főpolgármesteri hatáskörben történik.






	(9) 
	A bizottságok és a tanácsnok éves keretéből az alábbi címekre történő átcsoportosítás főpolgármesteri hatáskörben történik az érintettek javaslatára:
„888501 Önkormányzati gazdasági és ellátási feladatok ellátására”
„888601 Önkormányzati informatikai feladatok ellátására”
„888702 Önkormányzati szervezési feladatok ellátására”
„888801 Önkormányzati feladatok ellátásához szükséges szaklapok és szakkönyvek beszerzésére”
„883301 Önkormányzati feladatokhoz kapcsolódó személyi kiadások”
Az előirányzat-átcsoportosítás nem irányulhat a fenti címek céljelleggel támogatott intézményi beruházás és a céljelleggel támogatott intézményi felújítások előirányzatára.


	
	(10) 
	Főpolgármesteri hatáskörben történik a likvid hitel felvételéhez és törlesztéséhez, valamint a forgatási célú belföldi értékpapírok beváltásához, értékesítéséhez, illetve vásárlásához kapcsolódó előirányzat-rendezés az alábbi címeken:
„855702 Likvid hitel felvétele”,
„848402 Likvid hitel törlesztése”,
„852502 Forgatási célú belföldi értékpapírok beváltása, értékesítése”,
„855501 Kamatbevételek és egyéb pénzügyi műveletek bevételei”,
„842702 Forgatási célú belföldi értékpapírok vásárlása”.




20. Előirányzat-módosítások főpolgármesteri hatáskörben, bizottsági, tanácsnoki javaslatok alapján 

21. §
 
	(1) 
	Az érintett bizottságok és a tanácsnok javaslata alapján főpolgármesteri hatáskörben államháztartáson belüli és államháztartáson kívüli forrás átvételéhez és átadásához a (2)-(5) bekezdések szerint történhet előirányzat-módosítás. Az előirányzat-módosítás nem irányulhat alapítványi forrás átvételére és átadására.



	(2) 
	A „911702 Vagyongazdálkodás ingatlanvásárlási céltartaléka” cím felhasználásáról - a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet figyelembevételével – szóló bizottsági döntés alapján, a szükséges előirányzat-módosítást a főpolgármester hajtja végre. 



	(3) 
	A „847402 Bűnmegelőzési keret” cím felosztásáról az Önkormányzati és Rendészeti Tanácsnok javaslata alapján a főpolgármester dönt és előirányzatot módosít.



	(4) 
	A „919301 Vitatott és peres ügyek, valamint peren kívüli egyezség megkötésére rendelt tartalék” címen szereplő előirányzat felhasználásáról az érintett bizottság dönt, és a „849901 Vitatott és peres ügyek, valamint peren kívüli egyezség megkötésére rendelt tartalék terhére történő kiadásokra” címre történő átcsoportosítást az érintett bizottság javaslata alapján a főpolgármester hajtja végre.




	(5) 
	A (2)–(4) bekezdések szerinti jog gyakorlása előzetes főpolgármesteri engedélyhez kötött, illetve további támogatási igényt nem eredményező átcsoportosításra korlátozódik, továbbá nem irányulhat céltartalékok közötti átcsoportosításra.




21. Főpolgármesteri előirányzat-módosítási hatáskör hatálya, kiegészítő szabályai 

22. §

Az e rendelet

	(1) 
	20. §-ában foglalt főpolgármesteri előirányzat-módosítási hatáskör 2015. december 31-ig gyakorolható.



	(2) 
	21. §-ában foglalt főpolgármesteri előirányzat-módosításokhoz a bizottságok, illetve a tanácsnok javaslataikat legkésőbb 2015. december 8-ig tehetik meg.



	(3) 
	20-21. §-okban meghatározott hatásköreit a főpolgármester a pénzügyi ellenjegyzéssel, a főjegyző aláírásával, a Fővárosi Közgyűlés Költségvetési Bizottsága, valamint érintett szakbizottsága(i) elnöke(i)nek egyidejű tájékoztatása mellett gyakorolhatja.



22. Előirányzat-módosítás a fővárosi önkormányzati költségvetési szerveknél saját hatáskörben

23. §

	(1) 
	A fővárosi önkormányzati ágazati költségvetési szervek címen belül, illetve a Főpolgármesteri Hivatal 710300-740300 címein belül saját hatáskörben kizárólag kiemelt előirányzaton belül a rovatok között módosíthatnak.



	(2) 
	A kiemelt előirányzatok közötti előirányzat-módosítások esetén e rendelet 19 § (1) bekezdése szerint kell eljárni.



	(3) 
	 A fővárosi önkormányzati költségvetési szerv a jóváhagyott bevételi előirányzatain felül többletbevételét - valamennyi bevételi előirányzat tekintetében – egységes kötelező ágazati adatszolgáltatás alapján, előzetes főpolgármesteri engedélyhez kötötten – a Fővárosi Közgyűlés döntését követően, közgyűlési hatáskörben végrehajtott előirányzat-módosítás alapján használhatja fel. 



	(4) 
	A Fővárosi Önkormányzat Csarnok és Piacigazgatósága az év közben keletkezett többletbevételét 315.456 ezer Ft erejéig folyamatosan köteles a Fővárosi Önkormányzat számlájára befizetni. Az ezen felüli többletbevétel tekintetében a (3) bekezdés szerint köteles eljárni.




VI. fejezet

A támogatások utalásának szabályai

23. A fővárosi önkormányzati költségvetési szervek önkormányzati működési támogatásainak (a továbbiakban: támogatás) utalása

24. §

	(1) 
	A fővárosi önkormányzati költségvetési szervek működési kiadásaihoz kapcsolódó támogatást a Fővárosi Önkormányzat kincstári rendszer keretében biztosítja.



	(2) 
	A kincstári rendszer által érintett bankszámlák körébe tartozik:
a) a Fővárosi Önkormányzat pénzforgalmi számlája, valamint
b) a fővárosi önkormányzati költségvetési szervek pénzforgalmi számlái. 



	(3) 
	A fővárosi önkormányzati költségvetési szervek a havi bontásban készített előzetes éves likviditási tervüket legkésőbb január 15-éig megküldik a főpolgármester részére.



	(4) 
	Az éves likviditási tervet a költségvetés elfogadásáig az átmeneti gazdálkodásról szóló szabályozás figyelembevételével kell megtervezni.



	(5) 
	E rendelet kihirdetését követő 15 napon belül a fővárosi önkormányzati költségvetési szervek éves likviditási tervét a rendeletnek megfelelően módosítani szükséges.




25. §

	(1) 
	A fővárosi önkormányzati költségvetési szervek a tárgyhót megelőző hó 22-éig a főpolgármester részére megküldik a tárgyhóra vonatkozó likviditási tervüket (finanszírozási igényüket), valamint a tárgyhót követő hónapokra vonatkozóan év végéig várható havi igényüket.



	(2) 
	Az (1) bekezdésre is tekintettel a havi bevételek beszedésének és a kiadások teljesítésének aktualizálásáról havi pénzforgalmi (likviditási) előrejelzés készül az önkormányzati gazdálkodási rendszerre vonatkozóan a pénzügyi egyensúly megőrzése és a költségvetési előirányzatok realizált forrásarányos teljesítésének érdekében. Ezen előrejelzés alapján intézményi finanszírozási keretszámok kerülnek meghatározásra.



	(3) 
	A fővárosi önkormányzati költségvetési szervek finanszírozását a Fővárosi Önkormányzat keretfinanszírozásként valósítja meg.



	(4) 
	Pénzügyi teljesítés (kifizetés) kizárólag a főpolgármester által elfogadott likviditási ütemterv szerint történhet, aki a féléves beszámolóban, valamint a zárszámadásban tájékoztatja a Fővárosi Közgyűlést a kincstári rendszer működéséről.




	(5) 
	A likviditási terv alapján minden hónapra finanszírozási keret kerül meghatározásra. A jóváhagyott havi finanszírozási keret összegét a főpolgármester legkésőbb a tárgyhó első munkanapján köteles közölni a fővárosi önkormányzati költségvetési szervekkel és a számlavezető pénzintézettel. A tárgyhónap során a fővárosi önkormányzati költségvetési szervek saját bevétellel nem fedezett napi kiadásai ennek a keretnek a terhére teljesülnek két lépésben: napközben a keret összegéig a kincstári körbe bevont számla egyenlege negatív összegű lehet, míg nap végén a Fővárosi Önkormányzat pénzforgalmi számlájáról megtörténik a fedezet biztosítása. A fővárosi önkormányzati költségvetési szervek legfeljebb a mindenkori szabad finanszírozási keretük mértékéig nyújthatnak be utalási megbízásokat a számlavezető pénzintézet részére.



	(6) 
	Rendkívüli kiadás esetén a fővárosi önkormányzati költségvetési szervek vezetőinek a főpolgármester részére megküldött írásos indoklása alapján, a főpolgármester jóváhagyásával a havi limit módosítható.




26.§

	(1) 
	A kincstári rendszer operatív végrehajtásával kapcsolatos részletes szabályokat külön főpolgármesteri utasítás szabályozza. 



	(2) 
	A fővárosi önkormányzati költségvetési szervek az újonnan nyitott bankszámlákról kötelesek tájékoztatni a főpolgármestert a számlák megnyitását követő 10 napon belül.




24. A gazdasági társaságok, civil szervezetek, alapítványok, kerületi önkormányzatok, nem fővárosi költségvetési szervek, valamint egyéb szervezetek önkormányzati támogatásainak utalása

27. §

	(1) 
	Budapest Főváros Önkormányzata közfeladatai ellátására létrehozott nonprofit gazdasági társaságok részére a közfeladat ellátásának ellenértékét a megkötött közszolgáltatási, vagy egyéb szerződések szerint utalja a Fővárosi Önkormányzat. 



	(2) 
	A Budapesti Fesztiválzenekar Alapítvány részére a 837601 címen tervezett támogatásból 

	
	a)
	a zenekar működtetéséhez nyújtott támogatást havonta, tárgyhó 10-ig, 

	
	b)
	a zenekar próbahelyiségének bérletéhez, a havi bérleti díjjal egyező összegű támogatást a bérleti díjnak a BFVK Zrt. számlájára történő jóváírását követően

	
	utalja a Fővárosi Önkormányzat.






	(3) 
	A (1)-(2) bekezdésekben fel nem sorolt nem fővárosi önkormányzati intézmények, vállalkozások, alapítványok, civil szervezetek, egyéb szervek részére közgyűlési illetve főpolgármesteri döntéssel jóváhagyott támogatásokat, illetve kompenzációt a megkötött szerződések, illetve közszolgáltatási szerződések szerint, igénylésre, illetve a benyújtott számla alapján folyósítja a Fővárosi Önkormányzat. 



	(4) 
	Azon gazdasági társaságok esetében, amelyeknek van hatályos Közszolgáltatási Keretszerződésük, de nincs még jóváhagyott 2015. évi közszolgáltatási szerződésük, a Közszolgáltatási Keretszerződésük alapján, a 2015. évi költségvetésben jóváhagyott összeg erejéig időarányosan, kizárólag a Keretszerződésükben meghatározott közszolgáltatási feladatok ellátására az ott meghatározott feltételek szerint utalható a támogatás (kompenzáció) a 2015. évi éves szerződésük elfogadásáig azzal, hogy az egyes gazdasági társaságok az éves szerződésük közgyűlési elfogadását követően legkésőbb 30 napon belül kötelesek elszámolni oly módon, hogy a gazdasági társaság tételesen és részletesen köteles indokolni milyen minőségi és mennyiségi paraméterek alapján teljesített az érintett időszakban.




28. §

	(1) 
	A nem közművel összegyűjtött háztartási szennyvíz ártalmatlanításához kapcsolódó támogatást a ténylegesen teljesített mennyiségnek megfelelően a feladatot végző gazdasági társaság részére havonta, tárgyhót követő hónap 10-ig utalja a Fővárosi Önkormányzat.



	(2) 
	A meghatározott célra kapott állami támogatás, valamint a támogatás államháztartáson belülről az összeg címzettjének számlájára (beleértve az alapítványt és civil szervezetet is) a Fővároshoz történő beérkezést követően utalható.



	(3) 
	A hajléktalan személyek részére kifizetett rendszeres szociális segély és foglalkozást helyettesítő támogatás, valamint a kamattámogatásban részesülők esetében a támogatás igénybevétele a kifizetett ellátások 100%-a alapján történik. 






25. Az előrehozott önkormányzati támogatások utalása

29. §

	(1) 
	A szociális ágazatot érintően a fővárosi hajléktalanok téli ellátáshoz kapcsolódó feladatokat ellátó BMSZKI által fenntartott időszakos férőhelyekre jutó november-december havi támogatást előrehozott formában –igénylésre – november 1-ig utalja a Fővárosi Önkormányzat. Az előrehozott támogatás az éves előirányzatot nem növeli.



	(2) 
	A szociális ágazatot érintően a fővárosi hajléktalanok téli ellátásához kapcsolódóan az e feladatokat támogatási szerződéssel átvállaló (830302 Menhely Alapítvány, 831302 Magyar Máltai Szeretetszolgálat) alapítványok esetében a november-december havi támogatást előrehozott formában – igénylésre – november 1-ig utalja. Az előrehozott támogatás az éves előirányzatot nem növeli.




26. Az intézményi és önkormányzati beruházásokhoz, felújításokhoz kapcsolódó önkormányzati támogatások utalása

30. §

	(1) 
	A fővárosi önkormányzati költségvetési szervek céljelleggel támogatott felújítási és beruházási kiadásaihoz kapcsolódó támogatást a Fővárosi Önkormányzat teljesítményarányosan utalja.



	(2) 
	A Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X. 30.) számú Főv. Kgy. rendelet hatálya alá tartozó beruházások esetében a beruházói feladatokra kijelölt gazdasági társaságok részére a támogatási keretet átadás-átvételi megállapodás, illetve megvalósítási megállapodás alapján, teljesítmény- és forrásarányosan utalja a Fővárosi Önkormányzat.



	(3) 
	A Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X. 30.) számú Főv. Kgy. rendelet hatálya alá nem tartozó beruházások esetében önálló címeken jóváhagyott beruházási támogatás a gazdasági társaságokkal, önkormányzatokkal, költségvetési szervekkel vagy egyéb - jogi személyiséggel rendelkező - társaságokkal (gazdálkodó szervezetekkel) megkötött fejlesztési, és egyéb megállapodások szerint teljesíthető.



	(4) 
	A 4. sz. metróvonal építése beruházással kapcsolatban a Budapest Főváros Önkormányzata és a Magyar Állam, a Magyar Államkincstár, valamint a BKV Zrt. között létrejött szerződések az irányadóak.






27. A fővárosi nemzetiségi önkormányzatokat érintő támogatások utalásának
szabályai

31. §

	(1) 
	A fővárosi nemzetiségi önkormányzatok számlájára a Fővárosi Önkormányzat a fővárosi önkormányzati támogatást időarányosan, havonta tárgyhó 5-ig utalja.



	(2) 
	A fővárosi nemzetiségi önkormányzat részére nyújtott fővárosi önkormányzati támogatás időarányos részének a folyósítása felfüggeszthető, amennyiben a nemzetiségi önkormányzat működése nem a nemzetiségi és etnikai célokat szolgálja.



VII. Fejezet

28. A finanszírozási célú műveletekkel, pénzügyi befektetésekkel, a hitelfelvétellel, az adósságot keletkeztető ügyletekkel, valamint a kezességvállalással
kapcsolatos szabályok


32. §

	(1) 
	Az államháztartásról szóló 2011. évi CXCV. törvényben (a továbbiakban: Áht.) meghatározott finanszírozási bevételek és kiadások közül a befektetési célú értékpapír vásárlás, beváltás, a szabad pénzeszközök betétként való elhelyezésével és visszavonásával kapcsolatos döntés jogát a Közgyűlés a főpolgármesterre ruházza át a 33. § (1) bekezdésben foglaltak figyelembevételével. 



	(2) 
	Az Áht.-ban meghatározott irányító szervi támogatásként folyósított támogatások leutalására e rendelet 24-31. §-aiban foglaltak az irányadók.




33. §

	(1) 
	A főpolgármester a Fővárosi Önkormányzat átmenetileg szabad pénzeszközeit 

	
	a) 
	államilag garantált vagy bankgarantált értékpapír és kereskedelmi kötvény vásárlására fordíthatja, valamint

	
	b) 
	betétként lekötheti. 



	(2) 
	A Fővárosi Önkormányzat éven belüli finanszírozása során a már megkötött, likvid hitelre vonatkozó szerződéssel rendelkezésre álló hitelkeret szabadon felhasználható.






		
34. §

	(1) 
	A Fővárosi Önkormányzat, valamint a 100%-os önkormányzati tulajdonban álló gazdasági társaságok adósságot keletkeztető ügyleteivel kapcsolatos eljárásokban a Magyarország gazdasági stabilitásáról szóló 2011. évi CXCIV. törvény (a továbbiakban: Gst.) és az Áht. rendelkezéseit kell alkalmazni.



	(2) 
	A Fővárosi Önkormányzat tulajdonában álló gazdasági társaságok a Gst. szerinti adósságot keletkeztető ügyleteikről azok megindítását megelőzően kötelesek tájékoztatni a főpolgármestert.



	(3) 
	Az adósságot keletkeztető ügyletek kormány általi engedélyeztetése érdekében a gazdasági társaságok a Gst.-ben és az adósságot keletkeztető ügyletekhez történő hozzájárulás részletes szabályairól szóló 353/2011.(XII.30.) Korm. rendeletben meghatározott dokumentumokat és információkat a főpolgármester részére meg kell küldjék.




35. §

	
	A Fővárosi Önkormányzat a Fővárosi Vízművek Zrt. valamint a BKV Zrt. hitelének és járulékainak visszafizetésére adandó kezességvállalás során a kezességvállalási díj felszámításától eltekint.




29. Egyéb rendelkezések

36. §

	(8) 
	A reklámadóról szóló 2014. évi XXII. törvényben meghatározott, a Fővárosi Önkormányzat gazdasági társaságaira vonatkozó kapcsolt vállalkozási kör alapján adódó feladatokat a Budapesti Városigazgatóság Holding Zrt. látja el.







VIII. Fejezet

Záró rendelkezések


Hatályba léptető rendelkezések

37. §

	Ez a rendelet a kihirdetését követő napon lép hatályba, rendelkezéseit a 2015. évi költségvetés végrehajtása során kell alkalmazni.








	
	
	

	

Sárádi Kálmánné dr.
főjegyző
	
	

Tarlós István
főpolgármester







INDOKLÁS

Általános indokolás


Budapest Főváros Közgyűlése az Áht. 23. § (1) bekezdése és az Alaptörvény 32. cikk (1) bekezdés f) pontja alapján biztosított jogkörében eljárva alkotja meg a 2015. évi költségvetési rendeletét.
A rendelet (és mellékletei) az Áht., valamint az államháztartásról szóló törvény végrehajtásáról szóló 368/2011. (XII. 31.) számú Kormányrendelet (továbbiakban: Ávr.) előírásainak megfelelően került összeállításra.


Részletes indokolás

Az 1-6. §-hoz

A rendelet első része, az 1-6. § és az 1-5. melléklet a költségvetési bevételi és kiadási előirányzatok összegszerű jóváhagyását tartalmazza. A költségvetési előirányzatok szöveges indokolását a „Javaslat Budapest Főváros Önkormányzata 2015. évi összevont költségvetésére” című előterjesztés tartalmazza.

Az 1. § rögzíti Budapest Főváros Önkormányzata 2015. évi költségvetési kiadási, bevételi főösszegét, a hiány összegét, a hozzá kapcsolódó 1-2. mellékletekben meghatározza a főösszegek előirányzat-csoportonkénti összegeit.
Az 1. mellékletben a bevételek az Áht. 6. §-a szerinti megbontásban, az államháztartás számviteléről szóló 4/2013. (I. 11.) Kormányrendelet 15. mellékletében meghatározott rovatrend alapján kerültek kimutatásra.
A hiány összegszerű kimutatását az Áht. 5. § (2) bekezdése, valamint 23. §-a írja elő. A rendelet tételesen felsorolja, hogy 2015-ben milyen hitelfelvétellel finanszírozható a hiány.
Előírja az év közben realizálódó nem céljellegű önkormányzati többletbevételek felhasználási irányát.
A 2. melléklet tartalmazza az az Áht. 6. §-a szerinti megbontásban, az államháztartás számviteléről szóló 4/2013. (I. 11.) Kormányrendelet 15. mellékletében meghatározott rovatrend szerinti kiadásokat.
Az 1/a. és 2/a. mellékletek az Áht. 23. § (2) bekezdésének megfelelő, kötelezően ellátandó, önként vállalt és államigazgatási feladatok szerinti megbontásban tartalmazzák a bevételeket és a kiadásokat.



A 2. § és a hozzá kapcsolódó 3. melléklet határozza meg a 2015. évi költségvetés címrendjét. Rögzíti a címrend felépítésének fő elveit, és – a Fővárosi Önkormányzatra és a fővárosi önkormányzati költségvetési szervekre elkülönítetten és összesítve együttesen is – címenként meghatározza a tervezett bevételeket és kiadásokat. A kiadási címeken belül az Áht. 6. § (5) és (6) bekezdése szerint elkülönítetten szerepelteti a személyi juttatások, a munkaadókat terhelő járulékok és szociális hozzájárulási adó, a dologi kiadások, az ellátottak pénzbeli juttatásai, az egyéb működési célú kiadások, valamint a beruházások, felújítások és az egyéb felhalmozási célú kiadások előirányzatait. A finanszírozási kiadásokat az Áht. 6. § (7) bekezdése alapján tartalmazza. A bevételi címeken belül az Áht. 6. § (3)-(4) bekezdései szerint elkülönítetten szerepelteti a működési és a felhalmozási célú támogatások áht-n belülről, a közhatalmi bevételek, a működési és felhalmozási bevételek, valamint a működési és a felhalmozási célú átvett pénzeszközök előirányzatát. A finanszírozási bevételeket az Áht. 6. § (7) bekezdése alapján tartalmazza.

A 3. § és a hozzá kapcsolódó 4. melléklet az Ávr. 24. § (1) bekezdés ba) pontjában előírtaknak megfelelően felújításonként részletezi a tervezett felújításokat. Az Áht. 24. § (4) bekezdés b) pontjában előírtaknak megfelelően bemutatja a tervben szereplő felújítások áthúzódó hatásait. Az Áht. 23. § (2) bekezdésében előírtaknak megfelelően megbontja a felújításokat kötelező, önként vállalt és államigazgatási kategóriákra.

A 4. § és a hozzá kapcsolódó 5. melléklet az Ávr. 24. § (1) bekezdés ba) pontjában előírtaknak megfelelően beruházásonként részletezi: 
· a fővárosi önkormányzati költségvetési szervi fejlesztési kiadásokat,
· a fővárosi önkormányzati költségvetési szervek beruházási kiadásaihoz kapcsolódó önkormányzati támogatásokat,
· a fővárosi önkormányzati költségvetési szervek saját hatáskörű beruházásait,
· a hitelből finanszírozott beruházásokat.
Az Áht. 24. § (4) bekezdés b) pontjában előírtaknak megfelelően bemutatja a tervben szereplő beruházások áthúzódó hatásait. Az Áht. 23. § (2) bekezdésében előírtaknak megfelelően megbontja a beruházásokat kötelező, önként vállalt és államigazgatási kategóriákra.

Az 5. § az Áht. 23. § (3) bekezdésében előírtaknak megfelelően meghatározza a 2015. évi költségvetés általános és céltartalék előirányzatait.

A 6. § az Áht. 24. § (4) bekezdése b) pontjában előírtaknak megfelelően tartalmazza a többéves elkötelezettséggel járó kiadási tételek - felújítások, beruházások, adósságszolgálati kötelezettségek - későbbi év(ek)re vonatkozó kihatásait a 4., az 5. és a 3/a. mellékletek hivatkozott oszlopai szerinti összegekkel.



A 7-36. §-hoz

A rendelet második része, a 7-36. § Budapest Főváros Önkormányzata 2015. évi költségvetése végrehajtásának szabályait rögzíti.

A 7. § Az Áht. 24. § (4) és 91. § (2) bekezdésének, valamint az Ávr. 28. és 162. §-ának megfelelően részletezi, hogy milyen mérlegeket kell a költségvetés és éves beszámoló előterjesztésekor tájékoztató jelleggel a képviselő-testület részére benyújtani. Az adósságot keletkeztető ügyletek tekintetében a Magyarország gazdasági stabilitásáról szóló 2011. évi CXCIV. törvény (a továbbiakban: Stabilitási tv.) 3. §-a az irányadó. A (2) bekezdése a közvetett támogatások részletezését írja elő.

A 8. § bizonyos címeken tervezett bevételek egy részét céljellegűként határozza meg, megjelölve a felhasználási célt.

A 9. § a Vagyongazdálkodási Keret felhasználási szabályait rögzíti.

A 10. § a beruházások, felújítások általános szabályait rögzíti. A közpénzek védelme érdekében szabályozza a fővállalkozói előleg fizetését a támogatással fedezett beruházásoknál, felújításoknál.  Előírja a közbeszerzési jogszabályok figyelembevételét az előlegről kötött szerződés esetében is.

A 11. § meghatározza a költségvetési alapokmányok elkészítésének szabályait, felhatalmazást ad a jóváhagyott költségvetések teljesítésére, előírja a bevételek és kiadások egyensúlyának fenntartását. 
Az Áht. 7. § alapján a fővárosi önkormányzati költségvetési szerv gazdálkodására vonatkozó alapvető rendelkezést tartalmazza.
Az Áht. 41. § (1) bekezdése értelmében megtiltja a költségvetési szervek részére jogi személy, jogi személyiséggel nem rendelkező más szervezet létrehozását, tagsági, részesedési viszony szerzését, ilyen szervezethez történő csatlakozást.
Összhangban az államháztartás központi alrendszerébe tartozó költségvetési szervekre vonatkozó Áht. 41. § (2) bekezdése szerinti szabályozással, megtiltja a fővárosi önkormányzati költségvetési szervek alapítványokhoz, civil szervezetekhez kapcsolódó támogatásait. 

A 12. § a helyszíni bírságból beszedett bevételek befizetését szabályozza.

A 13. § a maradvány jóváhagyásának jogkörét és a 2015. évi maradvány-elszámolás szabályait részletezi az Áht. 86. § (5) bekezdésével, valamint az Ávr. 155. §-ával összhangban.
A ténylegesen befolyt idegenforgalmi bevételekről a felhasználási célok szerinti elszámolási kötelezettséget ír elő.
Rögzíti a fővárosi önkormányzati költségvetési szervek intézményi többletbevételeihez kapcsolódó befizetési kötelezettséget.

A 14. § szabályozza a fővárosi önkormányzati költségvetési szerveknél a szakmai alapfeladatok keretében a dologi kiadások terhére szellemi tevékenységként végzett feladatok szerződési feltételeit az Ávr. 50. §-a alapján.

A 15. § meghatározza a köztisztviselők 2015. január 1-től érvényes illetményalapját, valamint szabályozza a köztisztviselőknek adható éves jutalom összegének mértékét és feltételét, valamint rendelkezik a fővárosi önkormányzati költségvetési szervek által jutalmazásra fordítható összegének mértékéről az Ávr. 51. §-a  alapján. Rendelkezik továbbá a Főpolgármesteri Hivatalnál és a Fővárosi Önkormányzati Rendészeti Igazgatóságnál foglalkoztatott felsőfokú és középiskolai végzettségű köztisztviselők alapilletményének illetménykiegészítéséről.

A 16. § szabályozza a gazdálkodási feladatok szolgáltatásként történő megrendelésének a rendjét, az Ávr. 9. §-ának figyelembevételével.

A 17. § a fővárosi önkormányzati költségvetési szervek szakmai pályázaton való részvételének szabályait rögzíti.

A 18. § az Áht. 34. §-ának és az Ávr. előírásainak megfelelően rögzíti a 2015. évi költségvetést érintő módosításokhoz kapcsolódó tájékoztatási és rendeletmódosítási kötelezettségek előterjesztésének szabályait.

A 19. § a közgyűlési hatáskörű előirányzat-módosítások szabályait rögzíti.

A 20-21. §-ok a főpolgármesteri hatáskörű előirányzat-módosítási jogköröket határozza meg – az Mötv 42. §-át figyelembe véve - az Áht. 34. § (2) bekezdésében és a 35. § -ában, valamint az Ávr. 43/A§ -ában kapott felhatalmazás alapján. 

A 22. § a főpolgármesteri hatáskörű előirányzat-módosítás tárgyév végéig történő gyakorlásának lehetőségét rögzíti, valamint az e hatáskörben hozott döntésekhez kapcsolódóan ellenjegyzési jogkört és tájékoztatási kötelezettséget állapít meg.

A 23. § összefoglaló jelleggel tartalmazza a fővárosi önkormányzati költségvetési szervek gazdálkodására és előirányzat-módosítására vonatkozó rendelkezéseket. Az Áht. 34. (3) bekezdésével, a Áht. 35. §-ával és az Ávr. 43/A§-ával, valamint az Ávr. 42 §-ával, az Ávr. 36 § (1) bekezdésével és az Ávr. 35 § (1) bekezdésével összhangban rögzíti a fővárosi önkormányzati költségvetési szerv saját hatáskörbe tartozó előirányzat-módosításai eseteit (a Főpolgármesteri Hivatalnál e jogköröket a Főjegyzőhöz telepíti). 
A fővárosi önkormányzati költségvetési szervek kiemelt előirányzatokon belüli rész-előirányzataira vonatkozóan is szabályozást ad.

A 24-26. §-ok szabályozzák a kincstári rendszer keretében megvalósuló a fővárosi önkormányzati költségvetési szervek önkormányzati működési támogatásának utalási és finanszírozási rendjét, a likviditási terv készítésének kötelezettségét, és egyéb hozzájárulási és tájékoztatási kötelezettségeket.

A 27. § tételesen rögzíti a fővárosi önkormányzati költségvetési körön kívülre gazdasági társaságoknak, nonprofit kft-knek, alapítványoknak, civil szervezeteknek, más önkormányzatoknak, egyéb szerveknek adott támogatások utalási rendjét.


A 28. § szabályozza az állami támogatások utalásának rendjét. 

A 29. § rögzíti az előrehozott önkormányzati támogatások utalásának rendjét.

A 30. § szabályozza az intézményi és önkormányzati beruházásokhoz, felújításokhoz kapcsolódó önkormányzati támogatások utalását. A céljellegű felújítási és fejlesztési támogatást illetően a támogatás leutalását a teljesítményeknek megfelelően teszi lehetővé. 

A 31. § meghatározza a fővárosi nemzetiségi önkormányzatok támogatásához kapcsolódó utalások rendjét. A fővárosi nemzetiségi önkormányzatok részére a Fővárosi Önkormányzat által biztosított támogatás utalásának felfüggesztésére ad szabályozást, amennyiben az így biztosított összeg felhasználása nem a nemzetiségi és etnikai célokat szolgálja.

A 32-33. §-ok rögzítik a finanszírozási célú műveletekkel kapcsolatos hatásköröket, az Áht.-nak megfelelően.
Szabályozást ad az önkormányzat szabad pénzeszközeinek lekötésére. Az önkormányzat államilag garantált értékpapír vásárlása és pénzintézeti betételhelyezés mellett lehetőséget biztosít kereskedelmi kötvény és bankgarantált értékpapír vásárlására.

A 34. § szerint mivel a rendelet nem határoz meg a Stabilitási törvényen és az Áht. 41. § (4) bekezdésén kívül különleges szabályokat, így a Stabilitási törvény és az Áht. általános rendelkezései alkalmazandóak.

A 35. § a Fővárosi Önkormányzat kezességvállalásaival kapcsolatos szabályokat rögzíti.

A 36. § egyéb rendelkezéseket tartalmaz.

A 37. § a rendelet hatálybalépésének időpontját rögzíti, annak érdekében, hogy a 2015. évi részletes, elemi költségvetés összeállítása, elkészítése a lehető legkorábbi időpontban történjen.

